
FIȘA DE DATE A PROCEDURII

de vânzare prin licitație publică a unor terenuri situate în localitatea Macea, str. Primăriei, comuna Macea, județul Arad, destinate realizării de spații comerciale sau de prestări servicii, precum și a unui teren din localitatea Sânmartin, str. Ioan Slavici
      

                                                                                                                                                                                 

1. Informații generale privind vânzătorul
	Denumirea: Comuna Macea
	Cod fiscal: 3519410
           Adresa: Comuna Macea, nr. 262, județul Arad, cod poștal 317210
           Telefon / fax: 0257536101 / 0257536045
           E-mail: primaria@macea.ro 
	Conturi: 
           RO06TREZ0215006XXX018436 deschis la Trezoreria Arad – CIF 3519410 COMUNA MACEA garanție de participare
           RO40TREZ021502205X030117  deschis la Trezoreria Arad – CIF 50821070 COMUNA MACEA achitare preț teren
	Persoana de contact: Maier Voichița-Maria 

2. Obiectul licitației publice
	Obiectul licitației publice îl constituie vânzarea prin  licitație publică a următoarelor bunuri imobile - terenuri, proprietatea privată a Comunei Macea, după cum urmează :

	Nr. crt.
	Adresa administrativă a imobilului
	Nr. CF. UAT Macea
	Nr. cad
	suprafața parcelei (mp)
	Categoria de folosință

	
1
	Str. Primăriei, nr. 88, localitatea Macea, jud. Arad 
	314723
	314723
	1.037
	pășune în intravilan

	
2
	Str. Primăriei, nr. 86, localitatea Macea, jud. Arad 
	314724
	314724
	835
	pășune în intravilan

	
3
	Str. Primăriei, nr. 82, localitatea Macea, jud. Arad 
	314730
	314730
	787
	pășune în intravilan

	
4
	Str. Ioan Slavici, nr. 2, localitatea Sânmartin, jud. Arad 
	315425
	315425
	2.612
	arabil în intravilan



1.2. Terenul este proprietatea privată a Comunei Macea, este liber de construcții și nu este grevat de sarcini, este situat în intravilanul localităților Macea și Sânmartin.   
1.3. Vânzarea – cumpărarea se va face prin acte încheiate în formă autentică.
1.4. Procedura prin care se va face vânzarea este licitaţie publică deschisă, cu ofertă în plic, închis şi sigilat.

3. Oportunitatea vânzării terenului
3.1. Motivele de ordin economic, financiar, social şi de mediu care justifică vânzarea terenului sunt: 
- valorificarea resurselor existente în scopul realizării unei extinderi economice solide a zonei unde se dezvoltă o unitate producție/depozitare;
-  dezvoltarea investiţiilor private prin care se atrag noi investitori privați atât interni cât şi externi în vederea construirii de locuințe familiale unde se află localizat terenul; 
-  atragerea de venituri la bugetul local al Comunei Macea; 
- atragerea capitalului privat în acţiuni ce vizează ridicarea gradului de civilizaţie şi ale condiţiilor de viață ale cetăţenilor, precum și atragerea în zonă a forţei de muncă;

3.2. Prin vânzarea terenului, Comuna Macea urmăreşte ca investiţia ce se va realiza de către adjudecatarul licitaţiei să fie în deplină concordanţă cu strategia de dezvoltare economico-socială și cu reglementările urbanistice stabilite prin documentațiile de urbanism.

4. Instrucțiuni privind organizarea și desfășurarea procedurii de vânzare
4.1.	Atribuirea contractului de vânzare se va face prin procedură de licitaţie publică, cu respectarea prevederilor Ordonanţei de Urgenţă a Guvernului nr. 57/2019 privind Codul administrative, cu modificările și completările ulterioare.
4.2.	Anunțul de licitație se publică în Monitorul Oficial al României, Partea a VI-a, într-un cotidian de circulație națională, într-unul de circulație locală și pe pagina de internet a Comunei Macea.
4.3.	Anunţul de licitaţie se trimite spre publicare cu cel puţin 20 de zile calendaristice ȋnainte de data-limită pentru depunerea ofertelor.
4.4.	Ȋn vederea participării la licitaţie, ofertanţii persoane fizice sau juridice sunt obligaţi să achite la casieria Primăriei Comunei Macea: 
- c/v prețului pentru obţinerea documentaţiei de atribuire în sumă de 50 lei (nereturnabilă); 
- garanția de participare la licitație ȋn cuantum de 10 % din valoarea de pornire a licitaţiei;
4.5. Vânzătorul va pune la dispoziţia persoanelor interesate, pe suport de hârtie şi/sau pe suport magnetic, documentaţia de atribuire ȋn cel mult 4 (patru) zile lucrătoare de la primirea unei solicitări din partea acestora.
4.6.1. Orice persoană interesată are dreptul de a solicita clarificări privind documentaţia de atribuire. 
4.6.2. Vânzătorul are obligaţia de a răspunde ȋn mod clar, complet şi fără ambiguităţi, la orice clarificare solicitată, ȋntr-o perioadă care nu trebuie să depăşească 5 (cinci) zile lucrătoare de la primirea solicitării. 
4.6.3. Fără a aduce atingere prevederilor art. 4.6 alin. (2), vânzătorul are obligaţia de a transmite răspunsul la orice clarificare cu cel puţin 5 (cinci) zile lucrătoare ȋnainte de data limită pentru depunerea ofertelor. 
4.6.4. Ȋn cazul ȋn care solicitarea de clarificare nu a fost transmisă ȋn timp util, punând astfel vânzătorul ȋn imposibilitatea de a respecta termenul prevăzut la alin. (2), acesta din urmă are totuşi obligaţia de a răspunde la solicitarea de clarificare ȋn măsura ȋn care perioada necesară pentru elaborarea şi transmiterea răspunsului face posibilă primirea acestuia de către persoanele interesate ȋnainte de data limită de depunere a ofertelor. 
4.6.5. Vânzătorul are obligaţia de a transmite răspunsurile ȋnsoţite de ȋntrebările aferente către toate persoanele interesate care au obţinut documentaţia de atribuire, luând măsuri pentru a nu dezvălui identitatea celui care a solicitat clarificările respective.
4.7.1. Procedura de licitaţie se poate desfăşura numai dacă ȋn urma publicării anunţului de licitaţie au fost depuse cel puţin 2 (două) oferte valabile. 
4.7.2. Ȋn cazul ȋn care ȋn urma publicării anunţului de licitaţie nu au fost depuse cel puţin 2 (două) oferte valabile, vânzătorul este obligat să anuleze procedura şi să organizeze o nouă licitaţie. 
4.7.3. În cazul organizării unei noi licitaţii potrivit alin. (2), procedura este valabilă în situaţia în care se vor depune 2 (două) oferte valabile. 
4.7.3. Sunt considerate oferte valabile ofertele care ȋndeplinesc criteriile de valabilitate prevăzute ȋn caietul de sarcini al vânzării.
4.8. Vânzarea bunurilor din domeniul privat al statului sau al unităţilor administrativ-teritoriale se face prin licitaţie publică, organizată în condiţiile prevăzute la art. 334-346, cu respectarea principiilor prevăzute la art. 311 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, cu excepţia cazurilor în care prin lege se prevede altfel, potrivit căreia: ,,Principiile care stau la baza atribuirii contractelor de concesiune de bunuri proprietate publică sunt:
a)transparenţa - punerea la dispoziţie tuturor celor interesaţi a informaţiilor referitoare la aplicarea procedurii pentru atribuirea contractului de concesiune de bunuri proprietate publică;
b)tratamentul egal - aplicarea, într-o manieră nediscriminatorie, de către autoritatea publică, a criteriilor de atribuire a contractului de concesiune de bunuri proprietate publică;
c)proporţionalitatea - orice măsură stabilită de autoritatea publică trebuie să fie necesară şi corespunzătoare naturii contractului;
d)nediscriminarea - aplicarea de către autoritatea publică a aceloraşi reguli, indiferent de naţionalitatea participanţilor la procedura de atribuire a contractului de concesiune de bunuri proprietate publică, potrivit condiţiilor prevăzute în acordurile şi convenţiile la care România este parte;
e)libera concurenţă - asigurarea de către autoritatea publică a condiţiilor pentru ca orice participant la procedura de atribuire să aibă dreptul de a deveni concesionar în condiţiile legii, ale convenţiilor şi acordurilor internaţionale la care România este parte.

